

**REPUBLIKA HRVATSKA**

**BRODSKO POSAVSKA ŽUPANIJA**

**OPĆINA STARO PETROVO SELO**

**OPĆINSKI NAČELNIK**

KLASA:311-01/21-01/01

URBROJ:2178/23-01-21-2

Staro Petrovo Selo, 19.04.2021. god.

Na temelju Programa poticanja razvoja poduzetništva Općine Staro Petrovo Selo za 2021. godinu („Službeni glasnik Općine Staro Petrovo Selo“ br. 08/2020, 01/2021) i članka 38. Statuta Općine Staro Petrovo Selo („Službeni glasnik Općine Staro Petrovo Selo“ 02/2018, 04/2018, 01/2021) objavljuje se

**JAVNI POZIV**

za dostavu prijava za dodjelu bespovratnih potpora Općine Staro Petrovo Selo za poticanje razvoja poduzetništva u 2021. godini

1. **PREDMET JAVNOG POZIVA**

Predmet ovog Javnog poziva je prikupljanje prijava za korištenje sredstava iz Proračuna Općine Staro Petrovo Selo za 2021. godinu za dodjelu bespovratnih potpora za nabavu opreme/izgradnju/opremanje poslovnih objekata propisanih Programom poticanja razvoja poduzetništva Općine Staro Petrovo Selo za 2021. godinu („Službeni glasnik Općine Staro Petrovo Selo“ br. 08/2020, 01/2021)(u daljnjem tekstu: Program).

Svrha ovog Programa je stvaranje uvjeta i okolnosti za razvoj poticajne poduzetničke klime za djelovanje poduzetnika, te stvaranje preduvjeta za razvoj poduzetničkih sposobnosti na području Općine. Ovaj dokument sadrži paket mjera za poticanje malog i srednjeg poduzetništva s ciljem povećanja konkurentnosti gospodarskog sektora Općine kroz izravne potpore za nova ulaganja i razvoj postojećih poslovnih djelatnosti.

Mjera koja je predmet ovog Javnog poziva je:

**Potpore za nabavu opreme/ izgradnju / opremanje poslovnih objekata**

Pravo na potporu imaju gospodarski subjekti (obrti i trgovačka društva) za sufinanciranje troškova nabavke novih strojeva i opreme, evidentiranih kao oblik imovine društva/obrta, namijenjenih isključivo za obavljanje pretežite/glavne djelatnosti s rokom uporabe duljim od godinu dana.

Iz mjere je izuzeta nabavka vozila, te rabljene opreme. Potpora može iznositi do 85% prihvatljivih dokumentiranih troškova, odnosno najviše do 20.000,00 kuna.

Potpora u iznosu od 85 % prihvatljivih dokumentiranih troškova, a najviše do 20.000,00 kuna ostvaruje se za izgradnju, rekonstrukciju odnosno opremanje objekata namijenjenih za obavljanje gospodarske djelatnosti, a dodjeljuje se nakon izvršenih radova, odnosno instalacije opreme i/ili opremanja poslovnog objekta.

Za ostvarivanje prava na potporu, uz zahtjev korisnik mora priložiti:

* preslike računa za izvršene radove odnosno nabavljenu opremu,
* preslike dokaza o izvršenom plaćanju,
* dokaz o vlasništvu odnosno upisu nekretnine u dugotrajnu imovinu gospodarskog subjekta/poduzetnika,
* fotografije izvršene investicije.

Korisnik koji ostvari pravo na potporu ne može ostvariti pravo na istu u periodu od sedam godina od datuma ostvarivanja potpore, te ne smije otuđiti imovinu nabavljenu iz potpore 4 godine počevši od godine završene investicije koja je predmetom potpore.

Korisnik potpore ne smije otuđiti predmetno ulaganje niti mu promijeniti namjenu, te ga je dužan održavati u svrsi i funkciji najmanje 3 godine od datuma isplate potpore. Korisnik koji je ostvario potporu po ovom Programu, ne može biti korisnik iste ukoliko nije opravdao namjenski utrošena sredstva te slijedećih 7 godina računajući od godine kad je opravdao namjenski utrošena dobivena sredstva potpore.

Korisnik je obvezan dodijeljena sredstva koristiti isključivo za realizaciju mjere za koju su sredstva dodijeljena.

Korisnik potpore dužan je omogućiti davatelju potpore kontrolu namjenskog utroška dobivenih sredstava.

Ukoliko je korisnik potpore priložio neistinitu dokumentaciju ili prijavljeno stanje ne odgovara stvarnom stanju, korisnik dobivena sredstva mora vratiti u Proračun Općine Staro Petrovo Selo, te će biti isključen iz svih potpora Općine u narednih pet (5) godina.

Ukupna raspoloživa sredstva za u okviru ovog Javnog poziva iznose najviše 500.000,00 kuna.

Sredstva se dodjeljuju redoslijedom zaprimanja zahtjeva do iskorištenja svih sredstava osiguranih u Proračunu za tu stavku.

1. **KORISNICI SREDSTAVA**

Korisnici potpora ovog Programa mogu biti obrti i trgovačka društva (mikro, mala i srednja) koja posluju i imaju registrirano sjedište na području Općine Staro Petrovo Selo. Korisnik potpore mora imati najmanje 1 zaposlenog na neodređeno vrijeme uključujući vlasnika/cu.

Prihvatljivi korisnici su oni koji ispunjavaju i sljedeće uvjete:

- imaju podmirene sve dospjele obveze prema Općini Staro Petrovo Selo,

- koji su namjenski utrošili već dodijeljene potpore Općine Staro Petrovo Selo ukoliko su ih ostvarili u ranijim razdobljima iz bilo kojih programa.

**3) KRITERIJI ZA DODJELU POTPORA**

Prilikom vrednovanja i ocjenjivanja dostavljenih projekata primjenjivat će se kriteriji za dodjelu financijskih sredstava kako slijedi:

|  |  |  |
| --- | --- | --- |
| **RB** | **KRITERIJ OCJENJIVANJA** | **NAČIN DODJELE BODOVA** |
| **1.** | **Vrsta djelatnosti (prema NKD 2007)** | A.Poljoprivreda, šumarstvo i ribarstvoC. Prerađivačka industrijaF. GrađevinarstvoI. Pružanje smještajaS. Ostale uslužne djelatnosti | 15 |
| G. Trgovina na veliko i maloI. Priprema hrane i pićaM. Stručne, znanstvene i tehničke djelatnosti | 10 |
| **2.** | **Veličina MSP-a** | Mikro (< 10 zaposlenih) | 15 |
| Mali (< 50 zaposlenih) | 10 |
| Srednji (< 250 zaposlenih) | 5 |
| **3.** | **Vremenski period poslovanja**  | Poduzetnik početnik (kraće od 2 godine od datuma podnošenja prijave za potporu) | 15 |
| Poduzetnik koji posluje duže od 2 godine od dana podnošenja prijave za potporu | 10 |
| **4.** | **Starosna dob korisnika tj. odgovorne osobe** | Korisnik je mladi poduzetnik, mlađi od 40 godina na dan podnošenja prijave za potporu | 15 |
| Korisnik je stariji od 40 godina na dan podnošenja prijave za potporu | 10 |
| **5.** | **Povećanje radnih mjesta** | 2 ili više novozaposlenih(uključujući samozapošljavanje) | 15 |
| 1 novozaposleni(uključujući samozapošljavanje) | 10 |
| **6.** | **Horizontalni kriteriji** | Mlade osobe (<41 navršene godine) | 5 |
| Inovativnost | 5 |
| Zaštita okoliša i energetska učinkovitost | 5 |
| **7.** | **Posebni kriteriji** | Žena poduzetnik | 10 |
| Pripadnik nacionalne manjine | 10 |
| Osoba s invaliditetom | 10 |

1. **POTREBNA DOKUMENTACIJA I POSTUPAK PRIJAVE**

1. prijava za mjeru,

2. preslika osobne iskaznice podnositelja (za fizičke osobe i odgovorne osobe prav.

 subjekta),

3. preslika dokaza o upisu u odgovarajući registar- za trgovačka društva i obrte,

 4. potvrdu nadležne Porezne uprave o stanju duga koja ne smije biti starija od 30 dana

 računajući od dana podnošenja prijave,

 5. izvod iz obrtnog ili sudskog registra;

 6. preslika kartice žiro računa,

#  7. potvrda o razvrstavanju prema NKD;

 8. dokaz o broju zaposlenih,

 9. potvrdu da nema dugovanja prema Općini Staro Petrovo Selo;

 10. izjavu ovjerenu kod javnog bilježnika da se planira zapošljavanje jednog ili više

 zaposlenih,

 11.ukoliko je korisnik osoba s invaliditetom potrebno je dostaviti odgovarajući dokaz o

 tome,

 12. opis projekta iz kojega je vidljivo ulaganje inovativnost i/ili u zaštitu okoliša i

 energetsku učinkovitost,

 13.preslike računa za izvršene radove odnosno nabavljenu opremu,

 14.preslike dokaza o izvršenom plaćanju,

 15.dokaz o vlasništvu odnosno upisu nekretnine u dugotrajnu imovinu gospodarskog

 subjekta/poduzetnika,

 16.fotografije izvršene investicije,

 17. i drugu dokumentaciju za koju se ukaže potreba dostavljanja.

Postupak pregleda prijava provodi Povjerenstvo imenovano od strane Općinskog vijeća, a koje ima predsjednika i četiri člana.

Povjerenstvo razmatra prijave te ukoliko ista udovoljava uvjetima javnog poziva predlaže Općinskom načelniku donošenje Odluke o isplati potpore pojedinom korisniku potpore. O svakom zahtjevu Odlukom odlučuje općinski načelnik

Potpore se isplaćuju na račun korisnika.

 Prijava za korištenje sredstava po Javnom pozivu podnose se do 31.12.2021. godine odnosno do iskorištenja sredstava za ovu proračunsku godinu te uz priloženu svu potrebnu dokumentaciju i na propisanim obrascima koje zainteresirani mogu dobiti u Općini Staro Petrovo Selo, Trg kralja Tomislava 2, 35420 Staro Petrovo Selo ili preuzeti na internetskim stranicama www.staropetrovoselo.hr, a ispunjena prijava za korištenje sredstava i pripadajuća dokumentacija dostavlja se osobno ili poštom na adresu: Općini Staro Petrovo Selo, Trg kralja Tomislava 2, 35420 Staro Petrovo Selo.

OPĆINSKI NAČELNIK

 Nikola Denis, univ.bacc.oec.